

**Утвърждавам: ………………………………….…………………**

(доц. д-р Б. Пенчев, Декан на Факултета по славянски филологии)

**ПРОГРАМА**

**за**

**ПРОДЪЛЖАВАЩА КВАЛИФИКАЦИЯ**

**НА УЧИТЕЛИ ПО БЪЛГАРСКИ ЕЗИК И ЛИТЕРАТУРА**

**ТЕМА: Нови теории и подходи към изучаването на фолклора в средното училище**

**Предметна област: фолклор / културна антропология**

**Организационна форма: семинар**

**Автор на програмата: доц. дфн Николай Папучиев, СУ**

|  |
| --- |
| **Анотация** |
| **Актуалност на темата**Въвеждането на съвременни подходи и запознаването на учителите с новите теории в областта на фолклорните изследвания пряко кореспондира с целите и задачите, стоящи пред Националната стратегия за насърчаване и повишаване на грамотността (2014 – 2020). Фолклорните материали, залегнали в учебните програми, разгледани в антропологичен интерпретационен ключ, могат да бъдат използвани като примери за съвместното съжителство между хора от различни култури. В условията на все по-динамичен междукултурен обмен, предизвикан от разширяващите се процеси на миграция, от една страна, и интереса към исторически установилия се съсед, от друга, обучението по фолклор е с целенасочена „ориентация към живота“.  **Цел на обучението**Основната цел на обучението в предлагания курс е да се повиши подготвеността на учителите за преподаване на фолклор в средното училище, съобразено с най-новите изследвания. Друга цел е да се предложат дидактични подходи, при които преподаването на словесното наследство да се фокусира върху критическия прочит на културното наследство и да не се допусне създаване на стереотипи и предразсъдъци по отношение на културното и етничното различие.**Очаквани резултати**Участниците в обучението ще придобият конкретни умения за въвеждане на нови аналитични подходи при работата с фолклорните текстове в средното училище. Обогатяване на интерпретативните техники при работата и преподаването на словесното наследство.  |

**Продължителност: 16 часа; 8 присъствени и 8 неприсъствени; Брой кредити: 1**

**Съдържание и технология на обучението**

|  |  |  |  |
| --- | --- | --- | --- |
| **Тематични акценти** | **Хорариум**  | **Методи на обучение** | **Средства** |
| 1. Запознаване с новите теории и изследователски методи в областта на съвременната антропология. Представя се програмата и се обсъждат индивидуалните задачи за самостоятелното проучване. | 4 ч. присъствени  | ЛекцияДискусия  | Мултимедия  |
|  2. Анализ на съдържащите се в учебниците фолклорни материали от словесното наследство, като приказки, легенди, предания, песни.  | 4 ч. (2 присъствени)   | ЛекцияАнализ  | Мултимедия Компендиум от текстове  |
|  3. Провеждане на самостоятелно теренно изследване, насочено към описанието на регионални (традиционни и иновативни) културни практики. | 4 ч. неприсъствени  | Самостоятелна работаТеренно изследване | Устройства за аудио (видео) и фото ре­гистриране и архи­ви­­ране на материалите |
| 4. Съпоставителен анализ на получените от самостоятелните изследвания материали и поместените в учебниците фолклорни текстове.  | 4 ч. (2 присъствени)  | ЛекцияСамостоятелна работаАнализ    | Мултимедия  |

***Литература***

**Живков, Тодор Ив.** Увод в етнологията. Пловдив: ПУ „Паисий Хилендарски“, 2000.

**Папучиев, Николай.** Културна антропология II: Слово, обред, обичай. С.: СУ „Св. Климент Охридски“, 2016.

**Георгиев, Антони** и кол. „Турците в България“. С.: Vagabond media, 2012.

**Георгиев, Минчо (съст.).** Митология на човешкото тяло. Антропологичен речник. С.:АИ „Проф. Марин Дринов“, 2008.

**Георгиева, Албена.** Българска митология и фолклор. С.: Просвета, 2011.

**Даскалова-Перковска, Лиляна и кол. (съст.).** Български фолклорни приказки. Каталог. С.: УИ „Св. Климент Охридски“, 1994.

**Кючуков, Христо**, Елена Марушиакова и Веселин Попов. Христоматия по ромска култура. София: Иктус Принт, 2004.

**Лозанова, Галина.** Сътворението в устната традиция на българите мюсюлмани. С.: АИ „Проф. Марин Дринов“, 2008.

**Речник** на термините от словесния фолклор в България. ИЕФЕМ – БАН, 2013.

*Програмата е приета от* Консултативния съвет на Центъра за следдипломна квалификация и образователни инициативи към Факултета по славянски филологии на Софийския университет „Св. Климент Охридски”и *е утвърдена* от Факултетския съвет *с протокол №…… / ……………………*.